ร้านกาแฟ cafe and library เปิดใหม่ที่อยากให้มาลองเหลือเกิน ร้านน่ารักๆ ค่อนข้างสะดุดตาด้วยการตกแต่งด้วยไม้สีอ่อน โทนสีเหลืองๆ ผสมกลิ่นอายของญี่ปุ่นนิดๆ เจ้าของร้านบอกจะได้เหมือนอยู่บ้าน^^
บรรยากาศในร้านก็น่ารักทีเดียว ไม่วุ่นวาย เงียบๆ สามารถนั่งทำงาน ผักผ่อน อ่านหนังสือได้สบายๆ มีบริการทั้งอาหารคาวหวาน กาแฟ นม เครื่องดื่ม เค้ก ขนมปังปิ้งเนยสด อาหารทานเล่น ไก่ทอดเยลโลวิงส์ ไส้กรอก เกี๊ยวซ่า ขนมจีบ เปาฯลฯ 
เริ่มต้นกันด้วยเมนูที่ชอบต้องสั่ง คือ กาแฟเยลโลคัพสูตรของร้านแสนอร่อย กลมกล่อม รสชาติดีมากๆ กับบ๊วยมะนาวโซดา เปรี๊ยว ซ่า จี๊ด ทานกับเกี๊ยวซ่าญี่ปุ่น อร่อยเข้ากันเหลือเชื่อ ใครที่ชอบทานพวกสมูทตี้ก็มีหลายเมนูให้สั่ง รับประกันความอร่อยถูกใจ :)
ที่ชอบอีกอย่างก็คือ หนังสือในร้านเยอะมาก ทั้งการ์ตูนวัยเด็ก นิยาย หนังสืออ่านเล่น  อ่านเพลิน น่าอิจฉานักอ่านแถวนี้จริงๆ 
ใครอยู่แถวนี้อยากให้มาลองหรือจะตั้งใจมาก็ไม่ผิดหวังแน่นอน มาไม่ยาก ร้านอยู่ในโครงการทาวน์พลัส ติดบิ้กซีประชาอุทิศ ตรงวงเวียนหน้าหมู่บ้านฝั่งขาออกหรือจะถามพี่ รปภ. ก็ได้ค่ะ 
ปล. ทางร้านมีบริการส่งฟรีในหมู่บ้าน โทรสั่ง 096-9415239